ming030890/wiki-yue-high-quality huggingface dataset:
張子賢

張子賢，香港傳統親中派民建聯政治人物。

家庭
2020年12月，有傳聞指ViuTV《全民造星III》參賽者張凱娸係張子賢個女，但未得到當事人證實。

事件
喺2015年8月，有傳媒報道佢喺地區工作嘅宣傳橫額入面將同屬民建聯嘅劉江華打格仔，佢之後解釋話劉江華已經喺問責官員，唔適合放佢喺政黨橫額上面，加上佢將舊橫額循環再用先出現呢個情況。

選舉經歷
佢曾經兩次參選香港區議會選舉，喺大水坑挑戰泛民主派議員容溟舟，但都告落敗。
喺2015年香港區議會選舉，佢攞到2629票，未能當選。
張德偉

張德偉，香港親中派民主建港協進聯盟政治人物。

參選經歷
喺2015年香港區議會選舉，佢攞到1898票，未能當選。
曾參與2019年香港區議會選舉但因為親中派逆民意強行支持逃犯條例修訂，選情大受影響而落敗。
張恒輝

張恒輝係香港親中派政治人物。

政治立場
佢係香港親中派一員。

選舉及提名經歷
喺2015年香港區議會選舉，佢攞到2,073票，成功當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
張曼莉

張曼莉（英文：Lillian Cheong；1989年—），係香港政府創工局副局長，做過灣仔區議會社區建設委員會增選委員。佢係林鄭月娥政府最後生嘅問責團隊成員，埋班嗰陣得28歲，亦係李家超政府最後生嘅副局長。
喺2015年香港區議會選舉，佢攞到760票，未能當選。
張木林

張木林，香港親中派政治人，香港元朗山下村村長，曾經參選2011年香港區議會選舉。
喺2015年香港區議會選舉，佢喺屏山南選區自動當選。
張永森

張永森，BBS，MH，JP（英文：Ambrose Cheung Wing-sum，1951年1月10號—）係香港律師，深水埗區議會美孚北選區前區議員同埋深水埗區議會前主席。1982年至2019年一直做深水埗區議員。

生平
1973年喺香港大學畢業。1982年被委任做深水埗區議員。1985年開始當選深水埗區議員。
1989年到1999年做過市政局同臨時市政局議員。1998年由市政局功能界別入咗立法會。1999年12月30號因為臨時市政局俾政府解散，張永森用辭職嚟抗議。
1993年，被委任做太平紳士。2009年攞咗榮譽勳章。2016年攞埋銅紫荊星章。
喺2015年香港區議會選舉，佢攞到2,636票，成功當選。

屋企
張永森係電訊盈科前行政總裁張永霖嘅細佬，無綫電視前藝員張明偉係佢個仔。
張琪騰

張琪騰，祖籍福建，香港親中派民建聯政治人物，任職中旅集團，香港中旅維景國際酒店管理有限公司董事。

早年經歷
佢12歲嘅時候跟隨屋企人去香港定居，一家人喺2003年入住油塘公屋。之後曾經做過民建聯陳鑑林嘅助理。

政治立場
佢係香港親中派成員，支持排除異見嘅所謂『愛國者治港』以及北京未經諮詢或香港人同意，強行訂立嘅《港版國安法》，又指控美國喺國安法問題上抹黑。佢喺2024年3月亦公開支持基本法第二十三條立法。

選舉經歷
喺2011年香港區議會選舉，佢當選油塘東區議員。
喺2015年香港區議會選舉，佢自動當選。
喺2019年香港區議會選舉，佢所屬嘅民建聯因為無視民意反對，堅持支持修訂逃犯條例，選情大受影響，結果張琪騰亦落敗。
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。

違規缺席會議
喺政府大幅度削減直選區議會議席之後，張琪騰喺2023年被委任做區議員，但喺2024年3月，佢就被報導違反《履職監察指引》缺席會議。
張美雄

張美雄（Chirs Cheung，1988年4月22號—）係香港親中派政治人。

參選經歷
喺2015年香港區議會選舉，佢攞到2,188票，成功當選。
曾經參與2023年香港區議會選舉，當選西貢區議會地區委員會界別議員。

就「環保南」區嘅英文名公開抨擊網民
2024年11月，佢身為副隊長有份帶領嘅西貢「環保南」關愛隊向街坊派月曆，制服上寫有英文名「Wan Po South」，引來個別社交專頁質疑「『環保』英文原來係『Wan Po』」，亦有網民關愛隊唔識英文，結果張美雄公開抨擊網民，話佢哋獻醜不如藏拙。
張芬蘭

張芬蘭，香港親中派政治人。

政治同政策立場
佢係香港親中派嘅成員。

選舉經歷
曾經參選2011年香港區議會選舉。
喺2015年香港區議會選舉，佢攞到1249票，未能當選。
張錫容

張錫容（Sandy Cheung），係香港建制派組織港島聯成員，南區區議會鴨脷洲北選區議員（2005年-2019年）、冠忠南區球會秘書。

參選經歷
喺2015年香港區議會選舉，佢攞到1,556票，成功當選。
喺2019年第6屆區議會選舉，因為親中派漠視民意堅持如期修訂逃犯條例，佢嘅選情大受影響，張鍚容畀民主黨陳炳洋（花名「山卡啦」）挑戰，最後以1,204票差距輸咗，連任失敗。
彭兆基

彭兆基係香港親中派政治人物。

選舉經歷
喺2015年香港區議會選舉，佢攞到1854票，未能當選。
喺2021年9月，佢成為香港特别行政區選舉委員會基層社團委員。
彭振聲

彭振聲，香港親中派政治人。

政治同政策立場
佢係香港親中派嘅成員。

選舉經歷
曾經參選2011年香港區議會選舉。
喺2015年香港區議會選舉，佢攞到1,403票，成功當選。
徐子見

徐子見（1967年—），係香港東區區議會漁灣選區前任議員，傘下爸媽嘅骨幹人物。

簡歷
徐子見喺提名期最後一日參選2015年香港區議會選舉，阻止做咗24年當區區議員民建聯鍾樹根自動當選，最終攞到2,026票，贏鍾樹根163票當選，畀泛民主派力讚「刀仔鋸樹根」，四年後佢亦都喺同一選區成功冧莊。
2016年，徐子見角逐第6屆香港立法會選舉，出戰港島區直選，結果都係落選。
2021年5月10號，徐子見因為泛民主派35+初選案被還押，冇辦法履行議會職務，宣佈劈炮，唔撈東區區議員一職。
徐帆 (區議員)

徐帆, MH，香港親中陣營政治人（工聯會會員），屯門區議會前任議員(由1999年至2019年，5屆議員)。

政治立場
佢係親中派嘅成員。

選舉經歷
曾經參選2007年香港區議會選舉。
喺2015年香港區議會選舉，佢攞到2,673票，成功當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
喺政府大幅度削減直選議席比例之後嘅首次立法會選舉，佢提名李廣宇。
2023年12月，政府進行所謂完善選舉制度，大幅度削減直選議席同埋提高參選門檻，徐帆喺呢次區議會選舉參選，最終以8608當選屯門西區議員。
徐曉杰

徐曉杰（英文：Jonathan Tsui Hiu Kit，1982年—）係香港葵青區議會（長康選區）議員。
徐曉杰喺2007年嘅第3屆香港區議會選舉首次當選，並成為當屆葵青區議會最後生議員，並以3,477成為青衣區票王。第4屆香港區議會選舉連任，得票為3,782（86.09%）續任青衣區票王。2012年11月22號，徐曉杰加入新民黨，成為該黨第7名區議員。其後佢喺第5屆香港區議會選舉自動當選，再喺第6屆香港區議會選舉中勝出，連續4屆成為葵青區議員。
2017年4月10號，徐曉杰聯同兼任香港立法會議員嘅田北辰等一共7名新民黨區議員一齊退黨，另組實政圓桌。
徐海山

徐海山，係香港親中派政治人，觀塘區議會前任議員。

選舉經歷
喺2015年香港區議會選舉，佢攞到2,403票，成功當選。
喺2021年9月，佢成為選舉委員會科技創新界當然委員。
喺2021年香港立法會選舉，佢提名陳仲尼。
徐遠華

徐遠華（英文：Tsui Yuen Wa，1980年6月30號—），廣東梅縣人，係香港民主黨員，南區區議會黃竹坑選區前任議員，由2008年做到2021年，曾經係第六屆南區區議會入面資歷最深嘅泛民主派議員。
第6屆南區區議會由泛民主派主導，資歷最深嘅佢雖然表示過有意做主席或副主席，不過喺泛民協調入面未獲支持，結果由其餘兩位泛民舊人羅健熙、司馬文做正副主席。
2021年7月頭，佢同黨友羅健熙、陳欣兒、陳炳洋、潘秉康、黎熙琳、嚴駿豪一齊劈炮唔撈，辭任區議員。

參選經歷
喺2015年香港區議會選舉，佢攞到2,645票，成功當選。
賀錦麗

賀錦麗（英文：Kamala Harris，1964年10月20號—）係美國民主黨政治人同律師，2021年至2025年擔任美國第49任副總統，係總統祖拜登嘅副手。佢係美國第一位女副總統，做咗美國史上最高級嘅女性官員，亦係第一位非裔美國人同第一位亞裔美國人副總統。賀錦麗係2024年選舉中民主黨提名嘅總統候選人。佢喺2017年至2021年間擔任加州嘅初級參議員，之前係檢察總長。
賀錦麗喺加州奧克蘭嘅奧克蘭凱薩基金會醫療中心出世。2003年，佢出任三藩市地區檢察官，第二年1月上任。參選時當地華僑領袖就同佢改咗依個中文名。2010年，佢選上加州檢察總長，2014年連任，喺2017年當選聯邦參議員。作為參議員，佢主張醫療改革、聯邦大麻去罪化、為無証移民提供入籍途徑等。佢喺院內尖鋭質詢當勞·侵等嘅官員而獲得全美囑目。
2019年，賀錦麗計劃爭取2020年嘅民主黨總統候選人提名，但喺初選前就退出咗。隨後，提名人拜登喺2020年8月揀佢做競選拍檔。佢哋最終贏咗共和黨，佢亦卒之喺2021年1月20號接替邁克朋斯而上任副總統。
佢老竇係非洲裔牙買加移民，老母係南印度淡米爾裔，佢本人亦因此創造咗以下紀錄：
第二位非裔女性同第一位南亞裔聯邦參議員。
美國史上最高級別嘅女民選官員（副總統）
第一位非裔同亞裔嘅副總統。
2024年，賀錦麗喺祖·拜登退出第60屆美國總統選舉（英文：Withdrawal of Joe Biden from the 2024 United States presidential election）之後，獲民主黨提名爲第60屆美國總統選舉總統候選人。佢最後輸咗畀共和黨嘅當勞侵。
滿地可

滿地可（法文：Montréal /mɔ̃ʁeal/ (幫手·個快勞)，類似粵拼：mung1 hei1 aau1；英文：Montreal /ˌmʌntriːˈɒl/ (幫手·個快勞)；莫鶴文：Tiohtià:ke，奧志布偉文：Mooniyang），簡稱滿市；普通話叫蒙特利爾，國語叫蒙特婁，簡稱蒙城，係加拿大第二大城市，喺魁北克省南部，人口有 400 幾萬。官方語言係法文。

地理位置
滿地可位於聖勞倫斯谷地，係世界上最入嘅海港。成個城市坐落響聖勞倫斯河同渥太華河匯流處嘅滿地可島上。喺渥太華東約 150 公里，距離魁北克首府魁北克市約200公里。

政區劃分
阿懇席·卡鐵耶市（Ahuntsic-Cartierville）（意大利區）
鶯祖（Anjou）
比更士菲灣（Beaconsfield-Baie D'Urfé）（英文區）
雪岸·恩寵聖母（Côte-des-Neiges–Notre-Dame-de-Grâce）（英文區）
聖陸嶺–咸士爹–滿地可西部（Côte-Saint-Luc–Hampstead–Montréal-Ouest）（英文區）
多羅·地佐武（Dollard-des-Ormeaux）（英文區）
多華島（L'Île-Dorval）
中國區（Lachine）
喇沙（LaSalle）
皇家高原（Le Plateau-Mont-Royal）（葡萄牙區）
南西（Le Sud-Ouest）
比莎·聖晉維耶芙·聖安德啤勒烏島（L'Île-Bizard–Sainte-Geneviève–Sainte-Anne-de-Bellevue）
美士耶·（Mercier–Hochelage-Maisonneuve）
滿地可北部（Montréal-Nord）
皇山（Mont-Royal）
外山（Outremont）（猶太區）
皮耶豐·樂士堡（Pierrefonds–Roxboro）（英文區）
布彎卡利（Pointe-Claire）（英文區）
滿地可唐人街（Quartier Chinois）
大草原·山楊海角·滿地可東部（Rivière-des-Prairies–Pointe-aux-Trembles–Montréal-Est）
玫瑰山·小祖國（Rosemont–La Petite-Patrie）
聖羅欄（Saint-Laurent）
聖利奧拿（Saint-Léonard）
先市（Senneville）
域頓（Verdun）
瑪莉市（Ville-Marie）（市中心）
維勒利·聖美舍·益士鄧崧（Villeray–Saint-Michel–Parc-Extension）（阿拉伯區）
西山（Westmount）（英文區）
大致上以聖羅欄大道（Boulevard Saint-Laurent）為中心分界，大道以東邊係講法文，西邊係講英文。

人口
滿地可地區總人口 4,291,732（2016年統計數字），呢個數字包括咗南岸嘅隆居同北岸嘅拉華爾兩市嘅人口。
滿地可市區人口170幾萬。其中 47.0% 居民嘅母語係法文，而 13.0% 係英文，2% 嘅人識嗮上述兩種。另外，母語係法文加其他外文同英文加其他外文嘅分別佔總人口 2.6% 同 1.5%，亦有 0.8% 嘅人同時講三種或以上。32.8% 嘅居民淨係識講一種唔係官方語言嘅外文，最常見嘅係阿拉伯文（5.7%）、西班牙文（4.6%）、意大利文（3.3%）、漢語族所包含嘅語種（2.7%）、海地歸融話（1.6%）、越南文（1.1%）同葡萄牙文（1.0%）。
滿地可市有好健全嘅愛爾蘭、意大利、猶太、希臘、阿拉伯、亞洲、拉丁美洲、海地同其他細社區，居民幾乎來自世界上所有國家。

歷史
中心商業區
生物圈 - 1967世界博覽會美國展館
滿地可港口
呢度嘅原住民喺至少一萬年前就喺加拿大住。
法國探險家澤·卡鐵耶（Jacques Cartier）喺1535年最先航行到而家叫滿地可嘅地方搵黃金。法國探險家塞繆爾德尚普蘭喺1603年亦都探索到聖勞倫斯河，並且分別喺1611年成立臨時貿易站（目前皇家廣場嘅地方）同原住民交易毛皮，1613年首次喺地圖將個島稱為滿地可，同1634年設立三河城。
Paul Chomedey de Maisonneuve喺1642年建立咗法國殖民地Ville-Marie，之後發展成滿地可市。
1967年世界博覽會（Expo '67）喺滿地可舉行。
1976年夏季奧林匹克運動會喺滿地可舉行。
1980年滿地可主持咗國際花卉博覽會。
2005年滿地可主持咗世界游泳錦標賽。

經濟
滿地可係加拿大重要嘅經濟、文化、運輸中心。飛機製造、生物醫學、信息產業、服裝同電子業發達。
佢同時亦係加拿大重要港口同鐵路樞紐。喺舉辦奧運之前，滿地可可以話係加拿大嘅經濟中心，但係搞奧運爭落大筆債，要到2006年先可以還得晒，因為咁樣令到市政發展慢咗，俾多倫多慢慢趕上滿地可，好多公司總部亦都搬晒去多倫多。
公司總部喺滿地可嘅有龐巴迪、CAE、加拿大航空公司、加拿大國家鐵路公司等。國際民航組織總部喺滿地可市區。

建築風格
滿地可有好多古老嘅天主教教堂，譬如聖母院大教堂、聖約瑟夫大教堂等。
現代建築有滿地可地鐵（每站有唔同嘅建築風格同藝術品）重有摩天大廈好似貝聿銘設計嘅Place Ville-Marie大廈（1962年）。

姊妹城市
1985年滿地可同上海結為姊妹城市。
1991年滿地可植物園內開咗叫「夢湖園」嘅中國江南式園林。因為滿地可同上海合作，所以個名有滿、滬兩市市名嘅諧音。1998年上海市政府喺滿地可唐人街起咗牌坊，相對應嘅，滿地可亦喺上海浦東起咗蒙特利爾園。

文化活動
滿地可電影節
滿地可國際爵士樂節，喺每年6月底搞。
滿地可交響樂團
滿地可太陽馬戲團（Cirque du Soleil）
滿地可國際煙火大賽
滿地可國際嬉笑節
滿地可雙胞胎節
滿地可同性戀大遊行
滿地可世界無車日
滿地可博物館日
2005年4月23號-2006年4月23號，滿地可係「世界書都」。
招文亮

招文亮，香港親中陣營政治人，民建聯黨員，沙田區議會前任議員（2012至2019年），亦係香港政府文體旅遊局局長政治助理。

選舉經歷
喺2015年香港區議會選舉，佢攞到3,657票，成功當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
文光明

文光明係香港親中派政治人物。

政治立場
佢係香港親中派一員。

選舉及提名經歷
喺2015年香港區議會選舉，佢攞到2,286票，成功當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
文念志

文念志（英文：Phoenix Man Nim Chi，1990年—），係香港區政聯盟成員，大埔區議會頌汀選區前任議員。
文念志喺2015年第5屆區議會選舉參選大埔區議會宏福選區，攞到1570票，輸咗畀民建聯嘅胡健民，佢再喺2019年第6屆區議會選舉參選同區嘅頌汀選區，最後打贏胡健民嘅黨友譚榮勳，成功當選。
2021年7月，文念志被控喺2020年3月8號參與非法集結，罪名成立，被判坐花廳3個月（同時劈炮，唔撈區議員一職），出冊後，先後做過紮鐵工人、教書先生，之後走佬去英國。
文春輝

文春輝，香港親中派人士。
喺2015年香港區議會選舉，佢攞到1132票，未能當選。
文裕明

文裕明，MH，香港建制派（傳統親中陣營）政治人，荃灣區議會議員、港九新界公共屋邨居民商戶團體聯會主席。

選舉及提名經歷
喺2015年香港區議會選舉，佢攞到2,356票，成功當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
英歌

英歌係廣東潮州、汕頭、揭陽、陸豐等地嘅傳統集體巡遊表演，通常係36人、72人或者108人一齊表演，會著住梁山泊好漢嘅戲服同埋畫面譜。而香港嘅英歌舞，表演嘅人數大約係30到40人。
方國珊

方國珊（Christine Fong，1966年3月28號—），外號「哪吒」、「康城城主」，係香港一位工程師、息影藝人，亦係智庫組織專業動力召集人，舊時做過香港自由黨員。佢都係西貢區議會環保北選區議員。

政治立場同言論
方國珊早年係親中派自由黨成員，但之後離開咗自由黨，立場上轉向中間派，有時亦有同兩邊政治陣營喺選舉上有直接競爭。不過，有啲人就視佢係温和建制派。

批評前黨友李梓敬投機
喺第7屆香港立法會選舉嘅前夕（2020年，選舉之後被政府以武肺第三波疫情為理由押後），方國珊喺2020年7月接受訪問時，曾經批評前黨友李梓敬欺師滅祖，話佢好渴望做立法會議員，脫離咗以前喺自由黨時嘅軌跡，變得好『民建聯和工聯會』，同何君堯一樣異類。方又指，自由黨為佢付出咗咁多，但佢就離黨代表新民黨出選，做法令自由黨失望。方國珊認為，從政嘅人應毋忘初心，話李梓敬係真正嘅「政治變色龍」，而都有唔少人係咁諗。

參選紀錄
喺2015年香港區議會選舉，佢攞到2,667票，成功當選。
方國珊先後以獨立身份選過2012年立法會選舉、2016年立法會補選、2016年立法會選舉同2018年立法會補選嘅新界東地方選區，雖然次次都選唔到，但得票一次比一次多。
2021年，佢以家庭理由（親生老頭、契爺張人龍相繼瓜老襯，而且媽咪患病）棄選第7屆香港立法會選舉嘅新界東南選區地區直選，交棒畀林素蔚代表參選。
2023年12月，方國珊再度參選區議會選舉，喺選舉委員會委員壟斷選舉提名權，互相提名都唔當係利害衝突嘅選舉制度下，終於以12187高票數當選西貢及坑口區議員。
施德來

施德來（英文：Sze Tak Loy，1982年8月10號—），係香港民協前主席，黃大仙區議會東美選區議員（由2016年做到2021年）。
喺2015年香港區議會選舉，佢攞到2,894票，成功當選。
2021年3月，因為北京未經諮詢或香港人同意，強行訂立《港版國安法限制香港人各方面嘅自由，佢牽涉泛民主派35+初選案，而被起訴顛覆國家政權罪，經過一輪審訊後獲得保釋，保釋後唔再做民協主席，同年7月8號劈炮唔撈，辭任區議員。
洪高慈

洪高慈，香港商人，亞太第一衛視傳媒集團副總監。
曾健成

曾健成（英文：Tsang Kin Shing，1956年1月26號—），花名「阿牛」，係香港社會民主連線成員，做過香港立法局漁農、礦產、能源及建造界議員，東區區議會樂康選區前任議員。

生平
曾健成响香港出世長大，鄉下係廣東惠州。佢係基督徒，已婚，有兩個仔。
佢本來係一位地盤判頭，因為八九民運嘅關係，開始積極參與社會運動。
佢喺1991年當選東區區議員（柴灣中選區），3年後（1994年）喺樂康選區成功冧莊，2003年第一次重返區議會（做到2011年），2019年第二次重返區議會。
1995年，佢透過新九組嘅漁農、礦產、能源及建造界晉身立法局，成為立法局議員。
由1996年到2012年，佢積極參與保釣運動，組織保釣行動委員會，當中包括2012年啟豐二號船員登上釣魚島事件。
喺2015年香港區議會選舉，佢攞到1969票，未能當選。
2020年12月8號，曾健成晨早俾警方上門拘捕。除咗佢之外，仲有其他泛民主派人士被拉，包括胡志偉、民陣召集人陳皓桓、東區區議員徐子見、陳榮泰、同埋社民連成員「四哥」鄧世禮。
2021年7月8號，曾健成同黨友岑子杰齊齊劈炮，成為香港民主派區議員辭職潮嘅犧牲品。
曾勁聰

曾勁聰，香港親中派政治人。

選舉經歷
喺2015年香港區議會選舉，佢攞到1,922票，成功當選。
曾經參與2023年香港區議會選舉。
曾大

曾大，香港親中派政治人。

政治立場
佢係香港親中派人士，有份支持同贊助荃灣各界慶祝香港回歸祖國23周年活動。
佢曾經參與公開聯署支持北京未經諮詢或香港人同意，強行訂立嘅《港版國安法》。佢對美國政府持不友善態度，曾經公開參與活動指控美國駐港澳總領事唐偉康抹黑「一國兩制」。

選舉經歷
喺2015年香港區議會選舉，佢攞到2074票，未能當選。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，曾大曾經以民建聯名義參選地區委員會界別（荃灣），攞到118票，成功當選。
曾憲康

曾憲康，香港親中派政治人。

選舉經歷
喺2015年香港區議會選舉，佢攞到2,085票，成功當選。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，曾憲康曾經以民建聯名義參選地區委員會界別（屯門），攞到151票，成功當選。
曾秀好

曾秀好（英文：Josephine Tsang Sau-ho，1960年—2022年5月1號），花名「好姐」，香港已故親中陣營（鄉事派）人士，前香港離島區議會坪洲與喜靈洲選區議員。該區原區議員安慶英喺2014年4月18號死咗，曾秀好首次參選該區之後9月7號嘅補選，之後攞到55.7％選票當選。
喺2015年香港區議會選舉，佢喺冇競爭之下自動當選連任。
曾秀好亦係香港機場管理局第三條跑道離島區社區聯絡小組嘅成員。
2022年5月1號下午1時23分，曾秀好喺坪洲永安街58號嘅議員辦事處內燒炭自殺身亡，終年62歲。
曾素麗

曾素麗（英文：Yen Tsang So Lai，1988年5月24號—），係香港民主黨員，沙田區議會富龍選區前任議員，2016年做到2021年。
由於曾素麗個樣幾似韓劇《大長今》嘅女主角李英愛，所以畀人叫做「民主黨大長今」、「翻版李英愛」。
喺2015年香港區議會選舉，佢攞到3,027票，成功當選。
2018年，佢同袁效賢（泛民主派高教界選委、中大全球研究課程講師）拉埋天窗。
2021年7月，佢正式辭任區議員，轉行做婚紗店老闆。
曾興隆

曾興隆，香港親中派政治人。

政治同政策立場
佢係香港親中派嘅成員。

選舉經歷
喺2015年香港區議會選舉，佢攞到2,640票，成功當選。
曾經參與2023年香港區議會選舉。
曾麗文

曾麗文（英文：Judy Tzeng Li-wen，1969年—），香港本土派社運人士，前社民連、人民力量黨員，政治立場曾經有多次轉變，最初係親黃毓民嘅激進民主派，但去到2021年就變成非傳統建制，而家係本土文化復興聯盟召集人。

背景
曾麗文喺台灣出世，屋企有一姊一弟，1975年跟蹤做紡織業嘅爸爸嚟香港生活 ，住喺美孚新邨。佢早年就讀地利亞英文小學同埋聖羅撒書院。

政治參與同立場
佢曾經追隨過黃毓民，先後加入激進民主派嘅社會民主連線同人民力量，做過前人民力量秘書長，又話陳雲係佢嘅老師。由2011年到2018年，佢喺多次選舉都同主流民主派直接競爭。去到2021年香港立法會選舉，佢喺大部分民主派唔參與嘅情況下參選。

2011年香港區議會選舉（美孚中選區）
喺呢次選舉，佢挑戰現任西九新動力嘅沈少雄，但就同民主派支持嘅公民黨伍月蘭撞區。結果沈少雄以過半數嘅1,812票成功連任，連同黃達東同埋張永森分別喺美孚南、北選區連任成功，親中派成功攻陷美孚三區。

2015年香港區議會選舉（美孚南選區）
曾麗文喺2015年以美孚苦主聯盟名義，出戰深水埗區議會美孚南選區，但又再一次同公民黨撞區。由於公民黨王德全亦喺同區參選，曾麗文被指控鎅票。最後，民建聯黃達東贏咗。

2018年11月香港立法會九龍西地方選區補選
2018年，曾麗文參選香港立法會九龍西補選。佢曾經喺李卓人進行街站活動期間，到場損毀李卓人嘅宣傳標語，又支持者發生爭執。曾麗文最終報警求助，警方將事件列為普通襲擊案處理。李卓人表示唔追究，但譴責選舉暴力行為。曾麗文事後就話自己只希望過去派傳單，惟被公民黨成員指摘，令佢覺得塊板真係好討厭；又話佢自己特登整爛展板係好自然嘅事。
曾麗文最終只係攞到1,307票（0.61%）而落選，亦係呢次選舉入面得票最少嘅候選人。

2021年香港立法會選舉
喺2021年香港立法會選舉，大幅度削減直選議席比例同設立單方面國安審查，好多泛民主派都選擇唔參與。不過，曾經係激進民主派成員嘅佢，就喺新界北選區參選，被一啲人質疑佢唔係泛民主派。
眾新聞曾經向包括曾麗文在內嘅14名唔屬傳統建制候選人詢問佢哋就關鍵政治議題嘅立場，喺呢14人入面唔少人都話唔夠民主或者要求增加多啲議席嘅時候，佢就話選舉制度同民主無關係，又迴避對平反六四嘅表態，同埋反對重啟政改或調查香港警察喺香港修例風波入面嘅角色。結果佢落選，只係攞到3,498票。
最佳華語男歌手獎

1990年第1屆金曲獎設最佳男演唱人獎後，自1991年第3屆金曲獎起，男演唱人獎跟語言分設國語男演唱人獎同其他語言之演唱人獎至依家，重喺2007年第18屆改名做「最佳國語男歌手獎」。目前嘅得獎紀錄保持者係殷正洋同陳奕迅，贏咗3屆獎項；入圍次數高達9次嘅王力宏同陳奕迅，就係入圍紀錄保持者。對所有男歌手來講，係華語樂壇入面相當具有代表性嘅獎項。

宋念宇／《同在》／華納國際音樂股份有限公司
李玖哲／《Will You Remember》／由你娛樂有限公司
林俊傑／《偉大的渺小》／華納國際音樂股份有限公司
許書豪／《HOW》／上行娛樂股份有限公司
 只有一輪:陳奕迅 14/19票(73.68%)
評審意見同考量:陳奕迅對音樂的駕馭傑出，在音樂節奏感、複雜度非常高的情況下，卻能唱得讓人聽起來輕鬆舒服、游刃有餘細膩動人，技巧性非常好，且不覺得是在展現技術，因此評審很快就有共識。

周杰倫／《周杰倫的床邊故事》／杰威爾音樂有限公司
郭頂／《飛行器的執行週期》／環球國際唱片股份有限公司
盧廣仲／《What a Folk !!!!!!》／添翼創越工作室
林宥嘉／《今日營業中》／華研國際音樂股份有限公司
黃明志／《亞洲通車》／量能文創股份有限公司
大支／《硬》／人人有功練音樂工作室
 只有一輪:方大同 18/20票(90%)、林宥嘉 2/20票 
評審意見同考量:評審認為方大同的創作極為豐富、所製音樂具企圖心，自然以及巧妙的結合「中文」與「R&B」。因而在第一輪就毫無懸念的創下歷年來最高票數的記錄(90%)並得獎。

李健／《李健》／海蝶音樂股份有限公司
柯智棠／《你不真的想流浪》／台灣索尼音樂娛樂股份有限公司
MATZKA／《東南美》／台灣索尼音樂娛樂股份有限公司
黃明志／《亞洲通殺2015》／量能文創股份有限公司
 林俊傑首輪獲10/19票(52.632%)當選李健、Matzka同柯智棠各獲得3票 
評審意見同考量:評審認為林俊傑成功掌握流行本質，專輯做法創新，更獲得社會共鳴，表現優異。

26（2015）
 陳奕迅
《米。閃》環球國際唱片股份有限公司

楊培安／《沉睡的野獸》／華納國際音樂股份有限公司
張學友／《Wake Up Dreaming》／環球國際唱片股份有限公司
方大同／《危險世界》／闊思音樂有限公司
韋禮安／《有所畏》／福茂唱片音樂股份有限公司
 第一輪:張學友、楊培安、陳奕迅出線第二輪:楊培安被淘汰第三輪:陳奕迅 10票(52.632%)  贏  張學友 9票 
評審意見同考量:評審在張學友、陳奕迅之間的抉擇引起激烈討論，分成兩派。評審認為張學友沉澱人生歷練，深情詮釋歌曲，展現永留心中的雋永。有評審認為陳奕迅詮釋歌曲遊刃有餘，演員一般的用歌聲演繹角色。兩者水準極接近，最後張學友以1票落敗，評審補充是敗給公平的遴選機制。

李榮浩／《模特》／紅柿子音樂工作室
張震嶽／《我是海雅谷慕》／滾石國際音樂股份有限公司
杜振熙（蛋堡）／《你所不知道的杜振熙之內部整修》／顏社企業有限公司
周華健／《江湖》／滾石國際音樂股份有限公司
 林俊傑 12/20票(60%)、張震嶽 6/20票、周華健 2/20票
評審意見同考量:評審認為林俊傑對音樂掌控細膩，會唱還會饒舌，唱功不容置疑。因而在第一輪就能得過半票數得獎。

林宥嘉／《大小說家》／華研國際音樂股份有限公司
周杰倫／《十二新作》／杰威爾音樂有限公司
宋念宇／《再一次》／艾迴股份有限公司
方大同／《回到未來》／華納國際音樂股份有限公司
蕭敬騰喺首輪投票過半數當選，方大同票數同蕭最為接近
評審意見同考量:評審認為蕭敬騰兼具明星特質跟演唱實力，展現個人獨特vocal，唱功深厚，令人驚艷；對詞曲及音樂詮釋度令人激賞。因而在第一輪就能得過半票數得獎。

林俊傑／《JJ林俊傑 100天》／海蝶音樂股份有限公司
陳奕迅／《上五樓的快活》／環球國際唱片股份有限公司
方大同／《可啦思刻》／華納國際音樂股份有限公司
蕭敬騰／《王妃》／華納國際音樂股份有限公司 
 第一輪:陳奕迅、陶喆出線第二輪:陶喆 10/17票(58.824%)、陳奕迅 7/17票 
評審意見同考量:評審認為陶喆用心求突破，讓評審欣賞；主要競爭對手陳奕迅假音處理令人非常失望。因而最後判斷由陶喆得獎。

王力宏 ／《心·跳》／ 台灣索尼音樂娛樂股份有限公司
蕭煌奇 ／《我是蕭煌奇》／ 黑色吉他工作室
陳奕迅 ／《不想放手》／ 上華國際企業股份有限公司
方大同 ／《橙月 Orange Moon》／ 華納國際音樂股份有限公司
 第一輪:方大同 7/18票、陳奕迅 6票、周杰倫 5票 出線(有一名評審迴避，只有18位評審)
第二輪:周杰倫 9/19票(47.368%)、方大同 5票、陳奕迅 5票(首輪迴避的評審再度加入投票，共19位評審) 
評審意見同考量:評審認為方大同唱功純熟；陳奕迅聲音誠懇；第二輪討論中，評審指出周杰倫解決咬字不清問題，歌種豐富，音域達非一般歌手水平。因而在第二輪翻盤，超越方大同得獎。

TANK ／《延長比賽》／ 華研國際音樂股份有限公司
楊培安 ／《楊培安 II》／ 擎天娛樂事業股份有限公司
方大同 ／《Wonderland未來》／ 華納國際音樂股份有限公司
陳奕迅 ／《認了吧》／ 上華國際企業股份有限公司
信 ／《我就是我》／ 艾迴股份有限公司
 第一輪:曹格、楊培安、TANK、陳奕迅 出線第二輪:曹格 以多2票勝 陳奕迅 
評審意見同考量:曹格聲音非常集中，雖有評審在投票過程中認為曹格花樣太多、唱法太油；但主要競爭對手陳奕迅作品中唱法過於保守。因而最後判斷由曹格得獎。

 最後一輪:李玖哲 以多2票贏 陶喆 
評審意見同考量:李玖哲專精歌唱，音質好，雖有評審在投票過程中認為李玖哲的歌路單一；而主要競爭對手陶喆作品較具開創性。但最後李玖哲仍以聲音特殊、溫柔、細緻，被判斷通過得獎。

最佳男演唱人獎（第1屆－第2屆）
未以演唱國語歌曲做主而得獎或入圍者，姓名後 以「#」標示。
屆次
得獎者
專輯名稱
其他入圍者
朱凱廸

朱凱迪（Eddie Chu Hoi-dick，1977年9月29號—），人稱阿朱、「廸廸」、「廸仔」、「朱隊友」、「自決派教父」，係第六屆香港立法會議員，香港本土行動成員同土地正義聯盟執委，活躍社會運動，喺2006年參加過反清拆中環天星碼頭嘅示威，2007年又爭取保留皇后碼頭。佢亦係菜園村關注組成員，參加反高鐵運動。

底細
朱凱廸喺香港中文大學英文系畢業，畢業之後喺《明報》國際版做編緝，2004年唔做，自己畀錢去咗伊朗讀書，學波斯話。希望有一日去報導阿富汗戰爭。喺伊朗、阿富汗、巴基斯坦留咗三四年之後，返到香港。
喺2015年香港區議會選舉，佢攞到1482票，未能當選。
2016年，朱凱廸參選第6屆香港立法會選舉嘅新界西直選，以84121票高票當選，成為當屆立會直選票王，當時啲人形容佢嘅當選係「輸喺起跑線，贏喺終點線」。當選之後，佢同佢屋企人收到死亡恐嚇，搞到佢哋唔敢返屋企，重要搵差人提供人身保護，懷疑係喺鄉郊土地發展議題上得罪某啲勢力而畀人報復。
2020年9月尾，因為抗議政府剝奪公民黨多名議員資格，佢同其他民主派議員先後劈炮唔撈，唔再延任立法會議員，2021年1月6號，佢因為參加2020年立會泛民初選而犯咗香港國家安全法被捕，2月尾還柙到而家。
朱日安

朱日安，香港親中派政治人。

政治立場同選舉經歷
佢係香港親中派嘅成員。
喺2015年香港區議會選舉，佢出選小西灣選區，迎戰工聯會王國興，另外對手仲有人民力量譚得志。選舉期間，朱日安被指控派免費飯盒進行賄選行為同埋喺禁區張貼自己競選海報。另外喺投票日，佢同王國興嘅團隊甚至出現正面交鋒，但佢最終到783票，未能當選。
2019年香港區議會選舉，佢再出選小西灣選區，但親中派因為漠視民意，堅持如期修訂逃犯條例，選情大受影響，佢結果只係攞到288票而落敗。

家庭
佢已經結婚，老婆係黃亞娟。喺2015年曼谷爆炸案入面，佢同老婆黃亞娟因為喺現場受傷，得到一啲香港傳媒嘅關注。
朱立威

朱立威（英文：Roy Chu），香港民建聯黨員。

選舉經歷
喺2015年香港區議會選舉，佢自動當選。
2021年9月，成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
2022年，佢當選為第14屆港區人大代表。
朱麗玲

朱麗玲，MH（Chu Lai Ling，1978年—）係香港建制陣營（傳統親中派）政治人（民建聯成員）、註冊社工，民建聯葵青支部主席，葵青區議會議員，前香港跆拳道選手。

選舉經歷
喺2015年香港區議會選舉，佢自動當選。
喺2021年9月，佢成為香港特别行政區選舉委員會社會福利界委員。
2021年第7屆香港立法會選舉，佢用民建聯身份參選社會福利界功能界別議席，最後不敵新思維主席狄志遠落選。
李世隆

李世隆（Dragon Li），香港親中陣營政治人物，民建聯成員，2016至2019年葵青區議員（石蔭選區），現任環境及生態局局長政治助理（繼承區詠芷）。

從政經歷
佢喺2015年香港區議會選舉擊敗咗民主黨嘅尹兆堅，攞到2,907票，成為區議員。但喺2019年，親中派因為力撐逃犯條例修訂草案而選情大受打擊，屬親中派民建聯嘅李世隆亦被捲土重來嘅泛民主派尹兆堅以4,890票擊敗，而李世隆自己就得到3,730票。
佢喺2016年第6屆香港立法會選舉入面，排喺陳恒鑌、郭芙蓉名單入面嘅第三名。

2015年區選抹黑、種票、舞弊疑雲
喺2015年香港區議會選舉，多個選區，包括李世隆贏咗嘅石蔭選區都出現咗一啲種票舞弊疑雲。例如，落敗咗嘅尹兆堅就曾經話，呢一區選舉出現選舉舞弊、非法行為、大規模種票嫌疑、選民人數無故激增，導致佢以53票敗選。尹兆堅又話，李世隆喺選舉期間違反房署規定喺區內派發抹黑單張，但房署坐視不理；加上民建聯同工聯會成員喺選舉期間誹謗佢。

涉嫌違反私隱條例
喺2017年11月，多個媒體報道，李世隆向居民發放問卷，要求佢哋填寫個人資料先可以換取月曆，又話呢啲資料會用作日後聯絡之用，結果被投訴。嗰啲有關嘅單張又以「石蔭邨／石蔭東邨屋邨管理諮詢委員會委員」身份發出，表達非常含糊，做法被質疑誤導居民，令居民誤以為單張係房屋署或者邨管會發出嘅問卷調查。個人資料私隱專員公署回應嘅時候話，質疑事件或已經違反私隱條例。最終李世隆需要已將收回嘅問卷銷毀。
李世鴻

李世鴻（英文：Raymond Li，1974年—），係香港泛民主派人士（曾經效力社民連、新同盟），沙田區議會翠嘉選區前任議員（2016年做到2021年）。
喺2015年香港區議會選舉，佢攞到2,433票，成功當選。
李佩英

李佩英，香港親中派香港島各界聯合會政治人物。

參選經歷
喺2015年香港區議會選舉，佢攞到1,832票，成功當選。
曾經參與2019年香港區議會選舉但係落敗。
李俊晞

李俊晞（英文：Joshua Li，1991年11月3號—），係香港公民黨前任九龍西支部主席，深水埗區議會美孚北選區前任議員。
李俊晞2012年加入公民黨，2015年第5屆區議會選舉參選深水埗美孚北選區，攞到1816票，但輸畀張永森。
2019年第6屆選舉再參選同一選區，最後打贏兩位建制派候選人羅小燕、李穎彰，成功當選；2021年6月退出公民黨，同年7月頭宣布劈炮，唔撈區議員一職。
李元玲

李元玲（粵拼：lei5 jyun4 ling4，英文：Cathryn Lee，1989年7月17號—）係馬來西亞唐人鋼琴家、電影演員，而家係香港環球狂熱旗下藝人，參演過香港電影。

簡歷
李元玲喺馬來西亞吉隆坡出世，自細學古典音樂，17歲去英國伯明翰音樂學院升學，主修鋼琴，曾經跟出名鋼琴家李雲迪學習，最後完成音樂學士學位。之後佢返到吉隆坡，有一次喺酒店大堂演奏，畀范冰冰嘅助理發掘，就加入娛樂圈，同星加坡新傳媒簽兩年戲約，之後更成為香港環球狂熱旗下藝人，有機會參演香港電影。
李嘉盈

李嘉盈，香港親中派政治人，任職中國銀行集團，2023年香港區議會選舉後被政府委任做區議員。
佢支持北京未經事先諮詢或香港人同意，強行落實嘅《港版國安法》，又透過透過關愛隊推廣。

參選經歷
喺2015年香港區議會選舉，佢攞到1810票，未能當選。
李均頤

李均頤，MH，香港親中派民建聯黨員，灣仔區議會大佛口選區前任議員（2008-2019年）。

選舉經歷
2007年香港區議會選舉首次參選。
喺2015年香港區議會選舉，佢攞到1,505票，成功當選。
响2019年香港區議會選舉，親中派因為喺民意反對下仍然力撐逃犯條例修訂草案，選情大受影響，佢輸畀梁柏堅，連任失敗。
李子榮

李子榮係香港親中派政治人物，曾經係沙田區議員（2000年—2019年）。

政治立場
佢係香港親中派一員。

選舉及提名經歷
喺2015年香港區議會選舉，佢攞到2,391票，成功當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
李家良

李家良，香港親中派政治人物。

政治立場
佢係香港親中派人士，對美國政府持不友善態度，曾經公開參與活動指控美國駐港澳總領事唐偉康抹黑「一國兩制」。

選舉經歷
喺2015年香港區議會選舉，佢自動當選。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
李志恆

李志恆，MH（Lee Chi Hang, Sidney，1964年—）係香港事務律師、中西區區議會前民選議員。
李志恆做過華潤零售集團同埋吉之島十幾年之後，1997年成為香港律師有執業資格。2002年，李志恆同3個朋友集資30萬緡，成立御藥堂。李志恆2006年6月11號中西區區議會正街選區補選成為區議員，2007年區議會選舉又成功連任。
李志恆係西營盤正街居民，聖類斯中學校董、正荊社名譽會長、3-3-4新學制關注組主席、中西區發展動力執行委員暨義務法律顧問、香港紅十字會港島耆英團執行委員，中西區區議會交通及運輸委員會增選委員，同埋其他四個區議員法律顧問。
喺2015年香港區議會選舉，佢攞到1,654票，成功當選。
2019年區議會選舉，當年香港正值反送中運動，親中派堅持支持修訂逃犯條例引起公眾不滿，李志恆冧莊失敗，輸畀張啟昕。
曾經參與喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉。
李慧琼

李慧琼，SBS，JP（1974年3月13號—），係香港立法會議員（第四屆：九龍西選區；第五屆至第六屆：超級區議會；第七屆：九龍中選區），九龍城區議會議員，民建聯第四任主席，鄉下係廣東南海。
2010年1月，李慧琼因為囡囡鍾意食魚生，唔想簽《瀕危野生動植物物種國際貿易公約》。
2015年4月，李慧琼接替譚耀宗做民建聯主席。

選舉經歷
喺2015年香港區議會選舉，佢攞到1,544票，成功當選。
佢有份提名林鄭月娥參與2017年香港行政長官選舉。
20224月年，佢喺李家超無提政綱嘅情況下，有份提名李家超參與2022年香港行政長官選舉。
2022年12月尾，佢當選做第14屆港區人大代表。
李文浩

李文浩，香港本土派人士，係長沙灣社區發展力量嘅召集人、前任深水埗區議會長沙灣選區議員，於2019年香港區議會選舉以千票之差高票擊敗時任區議員林家輝接棒人香港經濟民生聯盟嘅龐朝輝當選。

2015年香港區議會選舉
2015年香港區議會選舉，李文浩及以獨立人士身份參選嘅勞資關係協進會總幹事林瑞含挑戰林家輝。當中李文浩取得1307票，林瑞含取得246票，林家輝喺攞到1491票未過半數之下第五次連任。

2019年香港區議會選舉
2019年香港區議會選舉，時任議員林家輝無參選，並交棒龐朝輝。另外參戰嘅，有報稱為文員嘅葉智豪。
參選期間，李文浩曾經受到各方面唔同嘅滋擾，包括有區內店舖喺店內同時貼出李文浩同佢主要對手龐朝輝嘅海報，但得李文浩海報嘅玻璃位置被塗污。另外，李文浩喺10月21日擺街站宣傳時亦遇襲，兩支旗被人破壞。
呢次李文浩攞到六成選票，高票擊敗龐朝輝，當選新一屆議員。

辦事處謝絕接見親中共人士
李文浩喺佢嘅議員辦事處門外貼上告示，指「本辦事處不為任何藍絲提供服務，藍絲與狗不得內進」，佢事後因貼上告示而被恐嚇，不斷收到騷擾電話及訊息，並恐嚇佢「會比人斬」、「會變浮屍」等，更有人恐嚇要殺佢全家。2020年3月7號，有廿幾個親中共人士去到李文浩同公民黨劉家衡嘅聯合辦事處表達不滿，發生爭執。3月9號，30幾名親中共人士手持標語同木棍等到辦事處抗議，有門外人士向辦事處吐痰，其間有人襲擊辦事處內嘅議員同職員，兩名議員都有受傷。3人涉嫌襲擊及刑事毀壞被捕，當中包括香港政研會執行主席關新偉同鄧德成。事件中兩名議員同3名女職員受傷，其中兩名女職員去咗醫院驗傷，辦事處嘅閉路電視亦遭到破壞。雖然有親中團體認為個告示涉嫌歧視，但平等機會委員會指李告示上嘅字句「不涉及現行四條反歧視席條例所涵蓋嘅範圍」。

民政處政治打壓
呢節要加長。

2021年10月前往英國
响2021年9月，李文浩宣布缺席2021年香港區議員宣誓，即時冇咗區議員席位，同年10月24號，李文浩喺社交媒體宣佈自己已經離開香港，佢又話之前發現多咗好多人跟蹤佢，而且行為模式唔再似黨報記者，佢意識到再唔走就可能出現人身安全問題，到時就太遲，佢又鼓勵大家繼續支持落去，話大家一定會贏。
李月民

李月民係香港親中派政治人物。

政治立場
佢係香港親中派一員。

選舉及提名經歷
喺2015年香港區議會選舉，佢攞到2,775票，成功當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會基層社團委員。
李東江

李東江，香港親中派政治人。

選舉經歷
喺2015年香港區議會選舉，佢攞到2,191票，成功當選。
曾經參與2023年香港區議會選舉。
李桂珍

李桂珍係香港親中派政治人物。

政治立場
佢係香港親中派一員。

選舉及提名經歷
喺2015年香港區議會選舉，佢攞到1,681票，成功當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
李洪森

李洪森，BBS，MH，香港傳統親中陣營工聯會會員，前任屯門區議會議員，曾經效力過自民聯、民建聯。

政治立場
佢係香港親中派一員。

選舉及提名經歷
喺2015年香港區議會選舉，佢攞到2,295票，成功當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
李碧儀

李碧儀，香港親中陣營政治人，灣仔區議會議員。

政治立場
佢嘅政治立場係親中派。

選舉經歷
佢曾經參選2007年香港區議會選舉。
喺2015年香港區議會選舉，佢攞到1,463票，成功當選。
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
2023年12月，李碧儀參選2023年香港區議會選舉，並得到立法會前主席范徐麗泰同埋多名灣仔區議會前主席支持。喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下，佢攞到6331票，成功當選成為灣仔區區議員。
李祺逢

李祺逢（英文：Bruce Li）係香港經民聯成員，深水埗區議會荔枝角北選區前任議員（2012年至2015年）。

選舉經歷
2011年香港區議會選舉，佢參選荔枝角北選區，以1,312票當選，
喺2015年香港區議會選舉，佢轉區參選荔枝角中選區，攞到2229票，未能當選輸畀民主黨袁海文。
喺2019年香港區議會選舉，因為親中派逆民意強行支持逃犯條例修訂，選情大受影響，佢落敗輸畀民主黨袁海文。
李華光

李華光，香港親中派政治人。

參選經歷
喺2015年香港區議會選舉，佢攞到1,024票，成功當選。
曾經參與2023年香港區議會選舉。
枯山水

枯山水係一種日本公園嘅擺設模式，一般都係用唔同嘅石頭、水、苔藓、草坪等等嚟造一個自然風景。例如，呢種模式會用一行行嘅沙嚟代表波浪紋。
呢啲公園一般都會喺日本嘅廟度揾到，特別係喺室町時代、桃山時代同埋江戶時代嘅庭園入面。對於日本嘅僧侣，大自然嘅平靜可以對冥想有幫助。
李詠民

李詠民，香港建制陣營（傳統親中派）港九勞工社團聯會成員，深水埗區議會南昌南選區前任議員（2012-2019年），老頭係人稱「啟明叔」嘅李啟明。

參選經歷
喺2015年香港區議會選舉，佢攞到1,544票，成功當選。
喺2019年香港區議會選舉，由於親政府陣營逆民意強行支持逃犯條例修訂草案，選情大受影響，李詠民以600票之差輸畀民協李庭豐。
李進秋

李進秋，香港親中陣營政治人，2012-2019年擔任東區區議會樂康選區區議員。

參選經歷
喺2015年香港區議會選舉，佢攞到2,396票，成功當選。
2019年第6屆香港區議會選舉，因為親中派漠視民意堅持如期修訂逃犯條例，佢嘅選情大受影響，最終輸畀社民連曾健成，連任失敗，而佢嘅太子女俞卓君亦因為被泛民主派指控假獨立，輸畀陳珮明。
李錦明

李錦明，香港親中派政治人，曾經參選2007年香港區議會選舉。
喺2015年香港區議會選舉，佢攞到1068票，未能當選。
李鎮強

李鎮強（Michael Lee，1976年8月22號—），係香港商界親中陣營自由黨黨員，選舉委員會界別立法會議員、前任東區區議會議員。

政治立場
佢係香港親中派成員，曾經公開宣揚貫徹中國共產黨二十大精神。

選舉經歷
喺2015年香港區議會選舉，佢攞到2,351票，成功當選。
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
喺2021年香港立法會選舉，佢經選舉委員會界別當選。
2022年，佢喺李家超無提政綱嘅情況下，有份提名李家超參與2022年香港行政長官選舉。
李鳳嬋

李鳳嬋，香港親中派政治人。

政治立場
佢係香港親中派人士，曾經反對爭取民主政制嘅佔領中環運動，又透過關愛隊推廣北京未經諮詢或香港人同意，強加訂立嘅《港版國安法》。

參選經歷
佢曾經參選2011年香港區議會選舉，最終落選。
之後，佢代表民建聯成為2015年香港區議會選舉屯門區議會新景選區候選人，佢攞到1243票，未能當選。
陳小鳳

陳小鳳，香港親中派人物。
佢曾經參與公開聯署支持北京未經諮詢或香港人同意，強行訂立嘅《港版國安法》。
劉國勳

劉國勳，MH，JP（Edward Lau，1981年6月28號—），花名「阿勳」，係香港立法會議員（第六屆：區議會（第一）功能界別，第七屆：新界北選區），北區區議會（欣盛（中文：欣盛）選區）前議員（2007年至2019年），民主建港協進聯盟黨員。

選舉經歷
喺2015年香港區議會選舉，佢自動當選。
劉國勳喺2019年第6屆香港區議會選舉喺欣盛選區爭取連任，選情受制於反逃犯條例修訂運動，親中派因為漠視民意，選情大受影響，佢雖然攞到4,329票，但仍以1,610票嘅差距輸畀新民主同盟嘅林淑菁（中文：林淑菁）（5,939票），成為當屆區議會選舉得票最多嘅落選者。
2022年，佢喺李家超無提政綱嘅情況下，有份提名李家超參與2022年香港行政長官選舉。
林作

林作2021年3月，林作接受《am730》訪問，講關於「培生擂台：無敵盃」嘅備戰情形。粵拼lam4 zok3英文名Jo Lam出世 (1989-12-23) 1989年12月23號（35歲） 英屬香港國籍 中國（香港）教育程度牛津大學文學碩士倫敦法律學院法律深造文憑香港大學法學碩士母校哈羅公學牛津大學基督堂學院職業藝人、保險經紀、前大律師活躍時期2015年到依家出名原因JPEX事件獎項沈澄紀念獎學金
林作（粵拼：lam4 zok3；英文：Lam Joseph Chok／Jo Lam；1989年12月23號—）係香港藝人、保險經紀同前大律師，大狀清洪徒弟。佢住緊半山區麥當勞道3,400呎豪宅。而家佢喺夢想沙龍娛樂文化有限公司旗下藝人，亦做埋主板上市公司汛和（1591）嘅執行董事，處理上市公司法規同埋做策略顧問。

簡歷
林作初中就去咗英國升學，先後就讀King's School Ely（GCSE，2004年至2006年）、哈羅公學（英國高考，2006年至2008年）同牛津大學基督堂學院數學系，副修哲學（2008年至2011年）。
2011年拎咗牛津文學士學位。其後喺牛津大學拎咗文學碩士，而且喺倫敦法律學院（College of Law, London）拎咗法律深造文憑。
2013年返香港喺香港大學拎咗法學碩士，期間佢拎咗大律師公會頒發嘅沈澄紀念獎學金。
2015年4月，林作正式成為香港執業大律師，並於香港最老牌大律師樓之一嘅張奧偉大律師事務所執業。同年佢以獨立名義參選區議會選舉黃大仙龍星選區，最後得到2640票，以334票之差輸畀競逐連任嘅譚香文。
2016年，林作同麥明詩宣稱已經分開咗，但有啲人覺得佢哋轉玩地下情。
2017年，林作簽約夢想沙龍娛樂文化有限公司成為旗下藝人，以諧星路線喺演藝界發展。
2017年2月，佢放棄做大律師，加盟遵理集團，任教同發展英文課程，包括雅思（IELTS）、學院英語同埋職業英語，亦會兼任遵理旗下海外升學單位嘅海外升學顧問同多媒體創意工作。
2020年4月，佢轉行賣保險，加入保誠保險。
2021年，林作同人稱「香港電競之父」嘅鍾培生引發網上罵戰，之後畀對方挑機搞咗個「培生擂台：無敵盃」，兩人喺擂台上面打拳決一勝負，最後林作輸點數。
2023年6月，林作喺社交平台對鑽石山荷里活廣場斬人案「抽水」，引起大量網民批評佢冷血，兩日後畀保誠保險炒魷。
2023年9月18號，林作因涉及JPEX事件被捕。
林依麗

林依麗（英文：Grace Lam，1958年7月17號—），係前香港仁濟醫院同保良局總理，民建聯前成員，兩次參選香港立法會選舉都輸，政綱最出名係「反對包二奶」。
喺2015年香港區議會選舉，佢攞到177票，未能當選。
林健文

林健文（英文：Kenny Lam），係香港泛民主派人士、執業律師，油尖旺區議會京士柏選區末代議員（2013-2015年）、油麻地北選區議員（由2016年做到2023年），佢之前做過九龍城區議會海心選區議員（2004-2007年）。
林健文以前曾經效力民主黨、民協。

參選經歷
喺2015年香港區議會選舉，佢攞到1,682票，成功當選。
林卓廷

林卓廷（Lam Cheuk Ting，1977年6月13號—），香港泛民主派政客，花名「阿廷」、「高佬廷」、「咖啡廷」、「廷SIR」，身高六呎四，係第六屆香港立法會新界東選區議員、第五、六屆北區區議會民選議員（石湖墟選區，2016至2021年），同時亦係民主黨成員。

生平
喺2015年香港區議會選舉，佢攞到2,390票，成功當選。
2018年6月13號
立法會二讀《廣深港高鐵（一地兩檢）條例草案》，林卓廷、尹兆堅等五名議員先後被逐出會議廳，期間林、尹二人聲稱畀保安員抬走時受傷，要送院治理。
2018年12月12號
以大埔區議會議員區鎮樺、沙田區議會議員丁仕元、卸任民主黨副主席李永成等人為首嘅「前綫系」率領59人退出民主黨，當中包括5名新界東區議員同6名社區主任。其中區、丁等人喺記者會批評林卓廷喺黨內隻手遮天，炮轟林卓廷「毫無政治道德」、「態度專橫」、「以權謀私」。林卓廷發聲明指指控嚴重失實，故意對佢作出人格謀殺。今次係民主黨繼2002年同2010年後再出現退黨潮。
2019年6月16號
譴責鎮壓撤回惡法大遊行當晚（當時正值香港修例風波初期），民主黨街頭發表演說，林卓廷聲稱「贏緊」林鄭月娥5:0， 叫香港人「唔駛衝」。
事後呢句嘢被部分網民重覆抽水恥笑。而佢亦曾經俾網民起咗「五比零」嘅花名。
2019年6月30號
林卓廷喺添馬公園舉行「撐警集會」期間離開立法會，經過海富中心天橋時畀人包圍同用粗口指罵，有人大嗌「掟佢落去」，有人企圖搶佢手入面嘅電話，向佢揮拳令佢眼鏡差啲飛甩，「有人捉住我條腰，有人用長遮插我腹部，被插中兩次；有男人捉住我左手，屈我無名指同尾指；亦有人向我頭部掟水樽」。林卓廷之後去瑪麗醫院驗傷並報警，譴責暴徒行為，希望警方儘快緝拿兇徒。
2019年7月1號
林卓廷喺朝早6點左右去咗金鐘發生衝突嘅地點巡邏，睇下示威者係咪需要協助，希望確保佢哋安全。12點左右，示威者開始包圍同衝入立法會，林卓廷到場叫示威者唔好咁做，仲試過下跪力阻衝擊。
事後網民形容依啲行為只係「割席」，但林反駁：「想佢哋衝入去，就係應該？」「乜都話人割席，咁冇得講」。仲話自己阻住示威者衝入立法會係為咗保護佢哋，同擔心佢哋安全；自己唔會責備同舉報佢哋。
2019年7月中旬
有香港人包圍新城市廣場客戶服務中心，要求商場交代佢哋喺七一四沙田區大遊行之後發生嘅警民衝突入面嘅角色。林卓廷到現場聲稱「調停」，指見到有人帶鐵通入廣場，重話已經影咗相，呼籲香港人唔好作出暴力行為，隨即畀香港人喝倒采。有香港人嚴正警告林卓廷即刻刪咗啲相、公開道歉，並承諾以後唔再影「義士」嘅相，「否則現場再見到你當你狗咁Ｘ走。」
2019年7月21號
林卓廷趕去元朗西鐵站白衫人無差別攻擊市民事件現場，畀多人喺列車內圍毆，事後被送去屯門醫院醫。林卓廷嘴角縫18針，手臂骨裂。
2020年8月26號
林卓廷畀警方拘捕，話佢喺七二一元朗襲擊嗰陣「參與暴動」。
2021年3月31號
林卓廷因為參與泛民主派35+初選案被還柙，冇辦法履行區議員職務，正式劈炮。
林婉濱

林婉濱，香港親中派政治人。

政治立場
佢係香港親中派一員，有份支持同贊助荃灣各界慶祝香港回歸祖國23周年活動。

選舉及提名經歷
喺2015年香港區議會選舉，佢攞到2,820票，成功當選。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，林婉濱曾經以無申報政治聯繫名義參選地區委員會界別（荃灣），攞到97票，成功當選。
林家輝

林家輝，香港親中派政治人。

參選經歷
喺2015年香港區議會選舉，佢攞到1,491票，成功當選。
2023年香港區議會選舉後被政府委任做區議員。
林少忠

林少忠（英文：Frankie Lam，1961年12月20號—），係香港新民主同盟成員，西貢區議會康景選區議員，2008年做到2021年。

參選經歷
喺2015年香港區議會選舉，佢攞到3,274票，成功當選。
吳聯喜

吳聯喜，香港親中派人士，深圳東吳投資集團有限公司董事長。

政治立場
佢係香港親中派成員，支持《維護國家安全條例》同埋北京未經諮詢或香港人同意，強行訂立嘅《港版國安法》(又曾經參與公開聯署)，話兩條法例互補配合。佢又曾經參與活動支持《維護國家安全條例》。
另外，佢亦認為香港應該為中國新質生產力發展作出貢獻。又呼籲積極把握國家發展機遇，實現互信共榮。
林德成

林德成，香港親中派政治人，民建聯黨員，任職中旅集團。

選舉經歷
喺2015年香港區議會選舉，佢攞到1,544票，成功當選。
2023年香港區議會選舉後被政府委任做九龍城區議員。
林心廉

林心廉，香港傳統親中陣營民建聯黨員、旅遊界人士，任職中旅集團。

選舉經歷
喺2015年香港區議會選舉，佢攞到1,444票，成功當選。
喺2021年9月，佢當選成為香港特别行政區選舉委員會旅遊界委員。
2023年後成為區議員。